|  |
| --- |
|  |
| **Gulbenes novada pašvaldības stipendiju piešķiršanas komisija** |
|  |
| Ābeļu iela 2, Gulbene, Gulbenes nov., LV-4401Tālrunis 64497710, e-pasts: dome@gulbene.lv |

**Gulbenes novada pašvaldības stipendiju piešķiršanas komisijas sēdes protokols**

**2024.gada 27.augusts Nr.2**

**Sēde sasaukta:** 2024.gada 21.augustā plkst.11:30;

**Sēde atklāta:** 2024.gada 27.augustā plkst.13:10;

**Sēdi vada:** Gulbenes novada pašvaldības stipendiju piešķiršanas komisijas (turpmāk – Komisija) priekšsēdētājs Anatolijs Savickis;

**Sēdi protokolē:** Komisijas sekretāre Lauma Silauniece;

**Sēdē piedalās:** Komisijas locekļi: Anatolijs Savickis, Dace Kablukova; Ineta Maltavniece, Vija Medne;

**Sēdē nepiedalās:** Komisijas locekļi: Normunds Audzišs, Inese Lesiņa, Sandra Dikmane;

**Darba kārtība:**

1. Gulbenes novada pašvaldības stipendiju piešķiršanas konkursa pretendentu pieteikumu izvērtēšana.
2. Intervija ar Gulbenes novada pašvaldības stipendiju piešķiršanas konkursa pretendenti […].
3. Informatīvais jautājums: Par iepriekšējo gadu stipendiātu līgumsaistību izpildes kontroli.

**1.**

**Gulbenes novada pašvaldības stipendiju piešķiršanas konkursa pretendentu pieteikumu**

**izvērtēšana**

ZIŅO: Anatolijs Savickis;

DEBATĒS PIEDALĀS: Anatolijs Savickis, Dace Kablukova; Ineta Maltavniece, Vija Medne;

Gulbenes novada pašvaldības domes 2023.gada 27.aprīļa saistošo noteikumu Nr.3 “Par Gulbenes novada pašvaldības stipendijas piešķiršanas kārtību” (turpmāk – saistošie noteikumi) 20.punkts nosaka, ka pretendentam ir tiesības konkursa kārtībā pretendēt uz stipendijas piešķiršanu, ievērojot šādus kritērijus:

20.1. pretendents:

20.1.1. sākot no 2. kursa, ir pilna laika 1. līmeņa augstākās izglītības profesionālo studiju programmas students kādā no atbalstāmajām studiju nozarēm;

20.1.2. sākot no 2. kursa, ir pilna laika 2. līmeņa augstākās izglītības profesionālo vai akadēmisko studiju programmas students kādā no atbalstāmajām studiju nozarēm, izņemot pilna laika maģistra studiju programmas studentu, kam ir tiesības pretendēt uz stipendijas piešķiršanu, sākot no 1. kursa;

20.2. pretendents sekmīgi apguvis studiju programmas iepriekšējo posmu un sekmju vidējais vērtējums nav zemāks par 7 ballēm;

20.3. pretendentam ir apgūstamajai studiju nozarei nepieciešamais valsts valodas prasmes līmenis;

20.4. pretendenta intervijas rezultāts ir pozitīvs.

Komisijas priekšsēdētājs A.Savickis informē Komisijas locekļus, ka Gulbenes novada pašvaldībā 2024.gada 22.augustā saņemts Gulbenes novada pašvaldības stipendiju piešķiršanas konkursa (turpmāk – konkurss) pretendentes […] 2024.gada 22.augusta iesniegums Nr.GND/2.4.1/24/6, kurā norādīts, ka pretendente atsakās no dalības konkursā, jo izvēlējusies turpināt studijas nepilna laika klātienē.

Atbilstoši saistošo noteikumu 20.1.apakšpunktam, lai pretendētu uz Gulbenes novada pašvaldības stipendiju (turpmāk – stipendija), konkursa pretendentam nepieciešams studēt pilna laika studijās. Ņemot vērā minēto konkursa pretendente […] neatbilst saistošo noteikumu 20.punktā norādītajiem kritērijiem, lai konkursa kārtībā pretendētu uz stipendijas piešķiršanu.

Komisijas priekšsēdētājs A.Savickis informē Komisijas locekļus, ka konkursa pretendente […] izpilda saistošo noteikumu 20.1.1., 20.2., 20.3.apakšpunktā noteiktos kritērijus, lai konkursa kārtībā pretendētu uz stipendijas piešķiršanu.

Komisijas locekļi diskutē, vai pretendentes […] iegūstamais izglītības līmenis, absolvējot studiju programmu, nav augstāks nekā attiecīgās nozares speciālistam minimāli nepieciešams.

Komisijas priekšsēdētājs A.Savickis telefoniski sazinās ar Gulbenes novada sociālā dienesta vadītāju J.Antaņeviču, kurš informē, ka pretendentes […] iegūstamais izglītības līmenis, absolvējot studiju programmu, nav augstāks nekā attiecīgās nozares speciālistam minimāli nepieciešams.

Saistošo noteikumu 17.punkts nosaka, ka mēneša laikā pēc konkursa pieteikumu iesniegšanas termiņa beigām Komisija izvērtē pretendenta iesniegto pieteikumu un tam pievienotos dokumentus, uzaicina pretendentu uz interviju, lai noskaidrotu viņa profesionālo vīziju un motivāciju, un pieņem lēmumu par stipendijas piešķiršanu vai atteikumu piešķirt stipendiju.

2023.gada 25.maija Gulbenes novada pašvaldības stipendiju piešķiršanas komisijas nolikuma 4.4.apakšpunkts nosaka, ka Komisijas uzdevums ir veikt pretendentu izvērtēšanu un stipendiju kandidātu noteikšanu, savukārt 4.5.apakšpunkts nosaka, ka Komisijas uzdevums ir uzaicināt uz interviju stipendiju kandidātus.

Ņemot vērā minēto un pamatojoties uz Gulbenes novada pašvaldības domes 2023.gada 27.aprīļa saistošo noteikumu Nr.3 “Par Gulbenes novada pašvaldības stipendijas piešķiršanas kārtību” 17.punktu un 2023.gada 25.maija Gulbenes novada pašvaldības stipendiju piešķiršanas komisijas nolikuma 4.4. un 4.5.apakšpunktu, Komisija atklāti balsojot: ar 4 balsīm “Par” (Anatolijs Savickis, Dace Kablukova; Ineta Maltavniece, Vija Medne), “Pret” – nav, “Atturas” – nav, “Nepiedalās” – nav, NOLEMJ:

Aicināt Gulbenes novada pašvaldības stipendijas kandidāti […] uz Gulbenes novada pašvaldības stipendiju piešķiršanas komisijas sēdi, lai piedalītos intervijā 2024.gada 27.augustā plkst.13:30, lai noskaidrotu Gulbenes novada pašvaldības stipendijas kandidātes profesionālo vīziju un motivāciju, un pieņemtu lēmumu par Gulbenes novada pašvaldības stipendijas piešķiršanu vai atteikumu piešķirt Gulbenes novada pašvaldības stipendiju.

**2.**

**Intervija ar Gulbenes novada pašvaldības stipendiju piešķiršanas konkursa pretendenti […]**

ZIŅO: Anatolijs Savickis

DEBATĒS PIEDALĀS: Anatolijs Savickis, Dace Kablukova; Ineta Maltavniece, Vija Medne;

Komisijas priekšsēdētājs A.Savickis informē Gulbenes novada pašvaldības stipendijas (turpmāk – stipendija) kandidāti […], ka Komisijas sēde tiek protokolēta, iepazīstina ar Komisijas sastāvu un lūdz stipendijas kandidātei […] motivēt savu izvēli pieteikties stipendijai.

Komisijas locekļi stipendijas kandidātei […] uzdod jautājumus par profesijas izvēli un motivāciju pieteikties stipendijai.

Stipendijas kandidāte […] informē par sevi, profesijas izvēli un motivāciju pieteikties stipendijai. Stipendijas kandidāte […] norāda, ka šobrīd strādā par sociālo darbinieku Gulbenes novada sociālajā dienestā, darbs saistīts ar ģimenēm, kurās aug bērni. Norāda, ka, veicot darba pienākumus, tiek veikti gan preventīvie pasākumi, gan novērstas sekas, kā arī informē, ka šāds darbs kandidātei patīk, tomēr atbilstoša izglītība nav iegūta, līdz ar to bija nepieciešams uzsākt studijas. Stipendijas kandidāte […] norāda, ka, strādājot ar kopā ar kolēģiem, gūst praktisko pieredzi darba pienākumu veikšanai.

Komisijas priekšsēdētājs A.Savickis informē stipendijas kandidāti […] par saistībām, ko būs nepieciešams izpildīt, ja Komisija lems stipendijas kandidātei stipendiju piešķirt, kā arī sekām, ja kandidāte pēc stipendijas saņemšanas nenostrādās noteikto laiku kādā no Gulbenes novada pašvaldības iestādēm.

Gulbenes novada pašvaldības domes 2023.gada 27.aprīļa saistošo noteikumu Nr.3 “Par Gulbenes novada pašvaldības stipendijas piešķiršanas kārtību” (turpmāk – saistošie noteikumi) 20.punkts nosaka, ka pretendentam ir tiesības konkursa kārtībā pretendēt uz stipendijas piešķiršanu, ievērojot šādus kritērijus:

20.1. pretendents:

20.1.1. sākot no 2. kursa, ir pilna laika 1. līmeņa augstākās izglītības profesionālo studiju programmas students kādā no atbalstāmajām studiju nozarēm;

20.1.2. sākot no 2. kursa, ir pilna laika 2. līmeņa augstākās izglītības profesionālo vai akadēmisko studiju programmas students kādā no atbalstāmajām studiju nozarēm, izņemotpilna laika maģistra studiju programmas studentu, kam ir tiesības pretendēt uz stipendijas piešķiršanu, sākot no 1. kursa;

20.2. pretendents sekmīgi apguvis studiju programmas iepriekšējo posmu un sekmju vidējais vērtējums nav zemāks par 7 ballēm;

20.3. pretendentam ir apgūstamajai studiju nozarei nepieciešamais valsts valodas prasmes līmenis;

20.4. pretendenta intervijas rezultāts ir pozitīvs.

2023.gada 25.maija Gulbenes novada pašvaldības stipendiju piešķiršanas komisijas nolikuma 4.6.apakšpunkts nosaka, ka Komisijas uzdevums ir pieņemt lēmumus par stipendijas piešķiršanu vai atteikumu piešķirt stipendiju.

Saistošo noteikumu 18.punkts nosaka, ka pēc Komisijas pieņemtā lēmuma par stipendijas piešķiršanu stipendiāts Komisijai iesniedz augstskolas izziņu, kas apliecina studiju turpināšanas faktu.

Saistošo noteikumu 19.punkts nosaka, ka pēc Komisijas lēmuma par stipendijas piešķiršanu pieņemšanas un augstskolas izziņas, kas apliecina studiju turpināšanas faktu, iesniegšanas, Gulbenes novada pašvaldība ar stipendiātu slēdz līgumu, kurā paredz:

19.1. stipendijas apmēru un tās izmaksas kārtību;

19.2. līdzēju tiesības un pienākumus;

19.3. līdzēju atbildību;

19.4. līguma izbeigšanas kārtību;

19.5. citus jautājumus.

Ņemot vērā minēto un pamatojoties uz Gulbenes novada pašvaldības domes 2023.gada 27.aprīļa saistošo noteikumu Nr.3 “Par Gulbenes novada pašvaldības stipendijas piešķiršanas kārtību” 20.1.1., 20.2., 20.3., 20.4.apakšpunktu, 19.punktu un 2023.gada 25.maija Gulbenes novada pašvaldības stipendiju piešķiršanas komisijas nolikuma 4.6.apakšpunktu, Komisija atklāti balsojot: ar 4 balsīm “Par” (Anatolijs Savickis, Dace Kablukova; Ineta Maltavniece, Vija Medne), “Pret” – nav, “Atturas” – nav, “Nepiedalās” – nav, NOLEMJ:

1. PIEŠĶIRT […] Gulbenes novada pašvaldības stipendiju 80% apmērā no valstī noteiktās minimālās mēneša darba algas, normatīvajos aktos noteiktajā kārtībā ieturot obligātos nodokļus, no 2024.gada 1.septembra.
2. NOSLĒGT ar […] līgumu par stipendijas piešķiršanu pēc Rēzeknes Tehnoloģiju akadēmijas, reģistrācijas Nr.90000011588, izziņas, kas apliecina studiju turpināšanas faktu, iesniegšanas.
3. Nosūtīt protokola izrakstu […].

**3.**

**Par iepriekšējo gadu stipendiātu līgumsaistību izpildes kontroli**

ZIŅO: Lauma Silauniece

 Komisijas sekretāre L.Silauniece informē, ka Gulbenes novada pašvaldības domes 2023.gada 27.aprīļa saistošo noteikumu Nr.3 “Par Gulbenes novada pašvaldības stipendijas piešķiršanas kārtību” (turpmāk – saistošie noteikumi) 13.3. un 13.4.apakšpunkts nosaka, ka Komisija nodrošina un uzrauga ar stipendiju piešķiršanu saistītos jautājumus, kā arī izskata stipendiātu iesniegto informāciju par studiju norisi un uzrauga noslēgtajos līgumos par stipendiju piešķiršanu (turpmāk – Līgums) paredzēto saistību izpildi.

2021.gadā Līgums tika noslēgti ar pieciem stipendiātiem – […], 2022.gadā ar vienu stipendiāti – […] (turpmāk – Stipendiāti).

Ņemot vērā to, ka visiem Stipendiātiem plānotais studiju absolvēšanas laiks bija noteikts 2024.gada jūnijs, Komisijas sekretāre L.Silauniece, pamatojoties uz saistošo notikumu 13.3. un 13.4.apakšpunktu un Līguma noteikumiem, sazinājās ar Stipediātiem, lūdzo Komisijai iesniegt dokumentus, kas apliecina studiju absolvēšanas faktu, kā arī sagatavoja un Gulbenes novada pašvaldība Stipendiātiem nosūtīja paziņojumu, kurā tika piedāvātas darba vietas Gulbenes novada pašvaldībā.

Izskatot Stipendiātu iesniegtos dokumentus, tika secināts, ka visi Stipendiāti, izņemot […], veiksmīgi absolvējuši studijas.

[…] piekrita izteiktajam darba piedāvājumam un ir uzsākušas darba tiesiskās attiecīgas Gulbenes novada pašvaldības iestādēs.

[…] nepiekrita izteiktajam darba piedāvājumam, līdz ar to tika lūgts sastādīt izmaksātās Gulbenes novada pašvaldības stipendijas (turpmāk – stipendija) atmaksas grafiku. 2024.gada 27.jūnijā tika sastādīta vienošanās par 2021.gada 28.oktobra līguma par stipendijas piešķiršanu Nr.GND/9.24/21/886 izbeigšanu un piešķirtās stipendijas atmaksu (turpmāk – Vienošanās). Vienošanās saistības tiek pildītas, stipendiju 13957,92 EUR apmērā plānots atmaksāt līdz 2029.gada jūnijam.

[…] nepiekrita izteiktajam darba piedāvājumam, 2024.gada 30.augustā Gulbenes novada pašvaldībā tika saņemts iesniegums, kurā tiek lūgts sastādīt izmaksātās stipendijas atmaksas grafiku. Vienošanās par stipendijas 14573,92 EUR apmērā atmaksu vēl nav sastādīta.

Sēde slēgta 2024.gada 27.augustā plkst.15:00.

Komisijas priekšsēdētājs A.Savickis

Komisijas sekretāre L.Silauniece

Protokols parakstīts 2024.gada \_\_.\_\_\_\_\_\_\_\_\_\_\_\_\_\_